Donald Tusk
Den Donald Franciszek Tusk ['dɔnalt fran't͡ɕiʃɛk tʊsk], gebuer den 22. Abrëll 1957 zu Gdańsk, ass e polnesche Politiker. Hie war vum 1. Dezember 2014 bis Enn November 2019 President vum Europäesche Conseil.

Den Donald Tusk huet 2002 déi liberal-konservativ Platforma Obywatelska (kuerz PO, lb. Biergerplattform) matgegrënnt a war bis 2014 hire President.

Ausserdeem war hie vun 2007 bis 2014 Ministerpresident vun der Republik Polen. Den 30. August 2014 gouf hie vun de Staats- a Regierungscheffe vun der EU als Nofollger vum Herman Van Rompuy zum President vum Europäesche Conseil ernannt.

Wierker 
 Idee gdańskiego liberalizmu (Ideeë vum Danzeger Liberalismus), Biblioteka Przeglądu Politycznego, Tom I, Gdańsk 1998, ISBN 83-906004-0-4.
 Solidarność i duma (Solidaritéit an Houffert), Gdańsk 2005, ISBN 83-7453-640-3, ISBN 83-912807-6-4.

Hien ass ach Co-Editeur vun enger Serie Fotobicher Był sobie Gdańsk (Et war emol Gdańsk, ISBN 83-912807-9-9)

Um Spaweck 

 Offiziell Internetpresenz vum Donald Tusk

Premierministere vu Polen
Presidente vum Europäesche Conseil
Karlspräis
Gebuer 1957